Diari Oficial de la Generalitat Valenciana


Sumari del DOGV 8162, del 03-11-2017 (2017/9702)

RESOLUCIÓ de 20 d'octubre de 2017, del director general de Política Educativa, per la qual s'incrementa el nombre d'hores addicionals de professorat a alguns centres sostinguts amb fons públics per al desenvolupament del Pla d'actuació per a la millora (PAM) que complementa la Resolució de 30 de juny de 2017, del director general de Política Educativa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8162

Data del DOGV
:   03-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9702


Data del document
:   20-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 d'octubre de 2017, del director general de Política Educativa, per la qual s'incrementa el nombre d'hores addicionals de professorat a alguns centres sostinguts amb fons públics per al desenvolupament del Pla d'actuació per a la millora (PAM) que complementa la Resolució de 30 de juny de 2017, del director general de Política Educativa. [2017/9702]  
  
La Resolució de 4 d'abril de 2017, del secretari autonòmic d'Educació i Investigació, va regular l'elaboració del Pla d'actuació per a la millora (PAM) i va establir el procediment de dotació de professorat addicional per a la seua aplicació als centres educatius sostinguts amb fons públics, per al curs 2017-2018. Posteriorment es van publicar les correccions d'errades d'aquesta resolució de 21 d'abril (DOGV 27.04.2017) i de 5 de maig (DOGV 10.05.2017).  
El resolc primer de l'esmentada resolució estableix que els centres educatius desenvoluparan el PAM amb el professorat de la seua plantilla. No obstant això, els centres educatius públics i els centres educatius privats concertats podran sol·licitar dotació d'hores addicionals de professorat.  
Al resolc onzé s'estableix la composició de la comissió assessora que tindrà les següents funcions:  
- Elaborar la proposta d'autorització dels programes del PAM per a cada centre.  
- Valorar les propostes de l'òrgan instructor per a l'assignació d'hores addicionals de professorat als centres de titularitat de la Generalitat i als centres privats concertats, en tots dos casos d'acord amb la disponibilitat pressupostària de l'exercici 2017.  
- Elaborar la proposta per a la dotació d'hores addicionals de professorat als centres públics i elevar la proposta de dotació d'hores addicionals de professorat als centres privats concertats a la Direcció General de Centres i Personal Docent.  
Al resolc quinzé s'estableix el procediment de dotació d'hores addicionals de professorat, i al resolc setzé s'indica que la Direcció General de Política Educativa resoldrà la convocatòria per delegació del secretari autonòmic d'Educació i Investigació, que es publicarà en la pàgina web de la Conselleria d'Educació, Investigació, Cultura i Esport i en el Diari Oficial de la Generalitat Valenciana.  
  
La Resolució de 30 de juny de 2017, del director general de Política Educativa, va assignar hores addicionals de professorat als centres sostinguts amb fons públics per al desenvolupament del Pla d'actuació per a la millora (PAM), per al curs 2017-2018. Posteriorment es va publicar la correcció d'errades d'aquesta resolució del 19 de juliol (DOGV 25.07.2017), i la correcció d'errades d'aquesta (DOGV 28.07.2017).  
Publicada aquesta resolució, es detectaren necessitats específiques en alguns centres sostinguts amb fons públics i s'analitzaren les sol·licituds d'estudi i increment de les hores de professorat addicional d'aquests.  
Per tot el que s'ha exposat anteriorment i fent ús de les atribucions que em confereix l'article 7 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, per delegació del secretari autonòmic d'Educació i Investigació, vista la proposta de la comissió assessora del procediment, i de conformitat amb aquesta, resolc:  
  
Primer. Assignació d'increment de recursos  
1. Proposar l'increment d'hores addicionals de professorat als centres públics d'educació infantil (segon cicle) i educació primària per al curs 2017-2018 indicats en l'annex I.  
2. Proposar l'increment d'hores addicionals de professorat al centre públic d'educació secundària per al curs 2017-2018 indicat en l'annex II.  
  
Segon. Recursos humans  
1. Proposar a la Direcció General de Centres i Personal Docent l'assignació de l'increment de les hores addicionals indicades en l'annex I per als centres públics d'educació infantil (segon cicle) i educació primària, per al desenvolupament del seu Pla d'actuació per la millora (PAM) per al curs 2017-2018.  
2. Proposar a la Direcció General de Centres i Personal Docent l'assignació de l'increment de les hores addicionals indicades en l'annex II al centre públic d'educació secundària, per al desenvolupament del seu Pla d'actuació per la millora (PAM) per al curs 2017-2018.  
  
Tercer. Producció d'efectes  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
València, 20 d'octubre de 2017.- El director general de Política Educativa: Jaume Fullana Mestre.